See küsimustik on blogosfääris juba mitu päeva liigelnud. Mina korjasin selle üles Väikese nõia teemajast (mis on üks ütlemata tore pesa).    1. kirjuta kolm fakti oma väljanägemisest praegusel hetkel  Must kummalise lõikega velvetseelik, must talupojastiilis kaelusega pluus, palju kilinaid kulinaid ning eila  vennatütre poolt vahvlilokitud pahmakas juukseid.  2. mida sa näed oma vasakul pool  Riiul - vahedes igast minu paberijama, riiuli peal 6 kaunist prektust (minu jaoks tundmatut suurt ja lopsakat taime)  3. mis laulu sa viimasena kuulsid  Kule Bonnie Tyler just soigus raadiost miskit. Nüüd algasid uudised.  4. ütle üks tegevus, mida oskad suurepäraselt teha  Laiselda? No tegelikult olen ma lihtsalt suurepärane kokk-kondiiter-keevitaja.  Laia profiiliga.  5. mida sa ei oska teha?  Keevitada  6. kõige imelikum asi, mida oled teinud  Imelik kelle jaoks? Ses mõttes, et ma olen igaseid imelikke asju teinud. Aga sellest kõige imelikumast ei tahaks laiale publikule rääkida.  7. kui valiksid uue ameti, siis kes sa oleksid?  Keevitaja? Vabakutseline mittemidagitegija.  8. kui saaksid valida omale saba, millise valiksid?  Sellise mõnusa, et kui  vaja, saaks ära peita, aga kui vaja, siis saaks külma ilmaga tekina kasutada.  9. sinu kolm pahet  Laiskus, suitsetamine ja... laiskus?  10. kas me tegelikus elus oleme kohtunud?  Kellega? Ma olen igaste inimestega kohtund. Osad neist on väga toredad inimesed, osad mitte eriti.  11. tunnista midagi üles  Ei tahaks eriti midagi tunnistada. Aga kui peab, siis... ma hakkan vist vanaks jääma.